cyanic-selkie/wikianc huggingface dataset:
Falun Gong
Mediakampanja
Kiinalaisen uudenvuoden aattona, 23. tammikuuta 2001, viisi ihmistä yritti sytyttää itsensä tuleen Taivaallisen rauhan aukiolla. Kiinan virallinen uutistoimisto Xinhua ja muut valtiolliset mediat väittivät heidän olleen Falun Gongin harjoittajia, kun taas Falun Dafa -tiedotuskeskus torjui nämä syytteet sillä perusteella, että liikkeen opetukset yksiselitteisesti kieltävät itsemurhan ja tappamisen, ja väitti puolestaan, että tapahtuma oli julma mutta viekkaasti suunniteltu lavastus. Tapahtuma sai huomiota kansainvälisessä mediassa, ja myöhemmin Kiinan keskustelevisio CCTV näytti videomateriaaliaan tapauksesta: kuvia palavasta 12-vuotiaasta Liu Siyingistä sekä muiden osanottajien haastatteluja, joissa he sanoivat uskoneensa, että polttoitsemurha johtaisi heidät paratiisiin. Falun Gongille myötämieliset kommentaattorit huomioivat, että tapahtumaan osallisten henkilöiden kertomukset ja muut piirteet heidän käytöksessään eivät millään tavoin sopineet yhteen Falun Dafan opetusten kanssa. Myöhemmin julkaistussa False Fire -videossa käy ilmi, että tapaukseen ja Taivaallisen rauhan aukion turvakameroiden tallentamaan aineistoon liittyy useita kyseenalaisia piirteitä, muun muassa miliisi, joka näyttää lyövän yhden tulessa olevista henkilöistä tajuttomaksi tylpällä esineellä. International Herald Tribunen journalisti Philip Pan kirjoittaa, että ainakaan kaksi kuolleista polttoitsemurhaajista ei todellisuudessa ollut Falun Gongin harjoittajia. TIME-lehti raportoi, että ennen tätä tapausta monet kiinalaiset eivät pitäneet Falun Gongia todellisena uhkana ja olivat sitä mieltä, että valtion tukahduttamiskampanja oli mennyt liian pitkälle. Tapauksen jälkeen manner-Kiinan mediakampanja Falun Gongia vastaan sai huomattavan kannatuksen taakseen. Kun yleinen sympatia Falun Gongia kohtaan heikkeni, hallitus alkoi hyväksyä järjestelmällisen väkivallan käytön ryhmää vastaan. Falun Gongin verkkosivujen mukaan kuoliaaksi kidutettujen harjoittajien määrä nousi 245:stä (2000) 419:ään (2001).
Falun Gongin vastaus vainoon
Manner-Kiinan ulkopuolella Falun Gongin harjoittajat ovat olleet mukana perustamassa kansainvälisiä mediaorganisaatioita, joiden kautta he saavat asialleen laajempaa näkyvyyttä sekä haastavat Kiinan valtiollisen median narratiivit. Näiden joukkoon lukeutuvat The Epoch Times -lehti, New Tang Dynasty -televisiokanava ja Sound of Hope -radioasema. Zhaon mukaan The Epoch Timesin perusteella Falun Gong rakentaa ”de facto -medialiittolaisuutta” maanpakolaisuudessa elävien Kiinan demokratialiikkeiden edustajien kanssa, ja lehti on julkaissut monien huomattavien kiinalaisten toisinajattelijoiden ja kriitikoiden artikkeleja. Vuonna 2007 Yhdysvalloissa asuvat Falun Gongin harjoittajat muodostivat perinteistä kiinalaista kulttuuria esille tuovan Shen Yun Performing Arts -ammattilaistanssiryhmän, joka on siitä lähtien esiintynyt kolmen kokoonpanon voimin sadoille tuhansille katsojille ja kiertänyt tunnetuissa teattereissa ja areenoilla, muun muassa Washington D.C.:n Kennedy Centerissä, New Yorkin Radio City Music Hallissa, Lontoon Royal Festival Hallissa, Pariisin Le Palais des Congrèsissa ja Tampere-talossa. Jotkin esitysten ohjelmanumeroista tuovat esille Falun Gongin harjoittajien kokemaa vainoa tanssin ja musiikin keinoin, mikä on saanut osan arvostelijoista pitämään esitystä poliittisena, kun taas jotkut Broadway-kriitikot ovat ylistäneet sitä vuolaasti. Kiinan suurlähetystöt kaikkialla maailmassa ovat pyrkineet estämään Shen Yunin esitysten järjestämisen uhkailemalla esityspaikkoja sekä lobbaamalla ja kiristämällä paikallisia viranomaisia. Yhdysvaltalaiset Falun Gongin harjoittajat ovat myös kehittäneet useita suosittuja sensuurinkierto-ohjelmistoja, joita Internetin käyttäjät ovat hyödyntäneet laajamittaisesti niin Kiinassa kuin esimerkiksi Iranissa.
Sisäelinryöstöt eläviltä Falun Gongin harjoittajilta
thumb|David Kilgour elinryöstöraporttia käsittelevässä lehdistötilaisuudessa Brysselissä heinäkuussa 2006.
Suhtautuminen raporttiin on vaihdellut. Thomas Lumin johdolla toteutettu Yhdysvaltain kongressin selvitys totesi, että Kilgourin ja Matasin raportti tukeutuu pääasiassa loogiseen päättelyyn eikä tuo esille uusia tai riippumattomasti hankittuja todistajanlausuntoja; monien päätodisteiden sanottiin olevan kyseenalaisia. Sen sijaan YK:n erikoistarkkailija Manfred Nowak sanoi maaliskuussa 2007, että Kilgourin ja Matasin todisteet muodostavat ”koherentin kuvan, joka antaa aihetta huoleen”, minkä seurauksena YK:n kidutuksen vastainen toimikunta vaati marraskuussa 2008 Kiinalta ”täyttä selvitystä siirtoelinten lähteistä”, elinryöstöväitteiden tutkimista sekä väärinkäytöksiin syyllistyneiden henkilöiden rankaisua. Foundation for Defense of Democracies -järjestön Ethan Gutmann ja Euroopan parlamentin varapuhemies Edward McMillan-Scott ovat omien tutkimustensa pohjalta asettuneet tukemaan Kilgourin ja Matasin raportin väitteitä. Falun Gongia tutkinut Montrealin yliopiston professori ja Itä-Aasian tutkimuskeskuksen johtaja David Ownby on kirjoittanut: ”Näyttää todennäköiseltä, että Falun Gongin harjoittajat, jotka ovat osa vankiloiden populaatiota, olisivat potentiaalisia elinryöstöjen kohteita”, mutta samalla hän huomioi, että ”vaikka elinryöstöjä tapahtuu Kiinassa, en ole nähnyt todisteita siitä, että näitä tekoja olisi kohdistettu erityisesti Falun Gongin harjoittajiin”. Tunnettu kiinalainen toisinajattelija, Laogai Research Foundationin Harry Wu sanoi, ettei väitteiden tueksi ole esitetty konkreettisia todisteita. Vuonna 2009 hän kuitenkin osittain muutti näkemyksiään ja viittasi muun muassa nykyään Kanadassa asuvaan Wang Xiaohua -nimiseen Falun Gongin harjoittajaan, jonka hän sanoi joutuneen pakkotyöleirillä epäilyttävään lääkärintarkastukseen yhdessä kahdenkymmenen muun mieshenkilön kanssa sillä perusteella, että viranomaiset pyrkivät selvittämään heidän soveltuvuutensa elinluovuttajiksi. Samalla Harry Wu ilmoitti pitävänsä laajamittaisia elinryöstöjä mahdollisina, mutta vaikeina todistaa, koska uhrit ovat kuolleet.
Hangon Itäsatama
Kuvaus
Itäsatama sijaitsee suojaisessa Itälahdessa. Se on Suomenlahden merkittävimpiä huvivenesatamia. Sen rannalla ovat muun muassa Hangö Segelföreningenin rakennuttama funktionalismia edustava paviljonkinrakennus ja Granitin entinen kivihiomo.
Historia
Hangö Segelföreningenin paviljonki valmistui 1938. Sen oli suunnitellut arkkitehti Bertel Liljeqvist, ja sen rakentaminen onnistui pitkälti alueen yrityksiltä ja yksityishenkilöiltä saatujen lahjoitusten ansiosta.
Kansankokous
Kansankokous on suuren joukon kokous. Joillakin kansankokouksilla on lainsäädäntövaltaa, ja ne ovat avoimia kaikille kansalaisille tulla pitämään puheita ja ehdottamaan lakeja, joista kokous sitten päättää äänestämällä.
Abdoulaye Sékou Sow
Sow opiskeli Terrasson de Fougères -lyseossa ja julkisten töiden teknikkokoulussa ja suoritti oikeustieteen tutkinnon Pariisissa vuonna 1961. Hän työskenteli Malin matkailutoimiston ja virkamieskorkeakoulun johtajana ja suoritti myöhemmin julkisoikeuden jatkotutkinnon ja asianajajatutkinnon. Sow vangittiin Moussa Traorén aikana ja hän vietti viisi vuotta työttömänä.
Sow oli yksi Adéma-PASJ -puolueen perustajista. Hän toimi Malin puolustusministerinä siirtymäkauden hallituksessa vuosina 1991–1992 ja Younoussi Tourén hallituksessa vuosina 1992–1993. Sow siirsi Traoréa tukeneet upseerit eläkkeelle ja osallistui uuden perustuslain laatimiseen.
Uskelan auto-onnettomuus
Uskelan auto-onnettomuus tapahtui illalla 1. lokakuuta 1937, kun Salon markkinoilta tulossa ollut Chevrolet-merkkinen kuorma-auto, jonka kyydissä oli 24 Ypäjän Palikkalan kylän nuorta, suistui jyrkässä alamäessä tieltä ja syöksyi rotkoon Uskelan Isokylässä niin sanotun Uskelan vanhan kirkon mäen luona. Auto kaatui ylösalaisin Uskelanjokeen paikalla yhtyvään Myllyojaan, jossa oli toista metriä vettä. Viisitoista autossa ollutta joutui veden varaan, ja kahdeksan heistä hukkui. Onnettomuusauton kuljettaja oli vahvassa humalatilassa. Uskelan onnettomuus oli Suomen suurin ennen sotia tapahtunut auto-onnettomuus.
Espanjalainen arkkitehtuuri
thumb|250px|[[Santa María del Naranco]] Iberian niemimaan sijainti Euroopan lounaiskulmassa teki siitä kulttuurien kohtauspaikan etelän ja pohjoisen välillä, minkä vuoksi se oli laajasti osallisena maailman taiteen ja arkkitehtuurin kehittymisessä. Karthagon, Kreikan ja Rooman siirtokunnat loivat perustan Hispanian sivilisaation ensimmäiselle vuosituhannelle. Roomalaiset huvilat, akveduktit, riemukaaret ja circusareenat olivat merkkejä roomalaisesta kulttuurista. Kristinusko levisi Iberian niemimaalle samaan aikaan kuin muihinkin Rooman provinsseihin. Myöhemmin seudun ottivat haltuunsa germaanit, erityisesti visigootit, jotka perustivat valtakuntansa ja kehittivät varhaista kristillistä basilika-arkkitehtuuria.
Espanjassa on Unescon maailmanperintöluettelossa toiseksi eniten rakennuksia maailmassa; ainoastaan Italiassa on enemmän.
Mudéjar-arkkitehtuuri
Mudéjar-tyylin katsotaan yleisesti syntyneen 1100-luvulla Sahagúnissa. Kun kristityt kuninkaat valloittivat Al-Andalusin, muslimit jäivät asumaan valloitetulle alueelle. Mudéjar ei ole yksittäinen puhdas tyyli, vaan se edustaa islamilaisen ja silloisen kristittyjen tyylin (romaaniikka, gotiikka tai renessanssi) sulaumaa, ja myös juutalaiset vaikuttivat siihen. Tyyli vakiintui 1200-luvulla ja levisi etelään ja kaakkoon. Aragoniassa kymmenen rakennusta on lisätty Unescon maailmanperintöluetteloon vaiheittain. Joukossa on kirkkoja, katedraaleja ja palatsi.
2000-luku
thumb|250px|[[Auditorio de Tenerife]] Vuonna 2004 vihitty Skotlannin parlamenttitalo herätti kansainvälistä huomiota. Rakennuksen suunnitteli Enric Miralles, joka ehti kuolla ennen rakennuksen valmistumista.
Vuonna 2011 otettiin käyttöön brasilialaisen arkkitehdin Oscar Niemeyerin suunnittelema kulttuurikeskus Centro Niemeyer. Keskus sijaitsee Avilésissa, Asturian maakunnassa.
Hirvijärvi (järvi Jalasjärvellä)
Järvi lukeutuu Suomenselän alueen parhaimpiin muutonaikaisiin levähdyspaikkoihin. Hirvijärvellä saattaa huhtikuun lopulla nähdä tuhansittain hanhia ja sadoittain joutsenia. Lisäksi tundrahanhia, lyhytnokkahanhia ja pikkujoutsenia tavataan säännöllisesti. Limingan seudun lisäksi järvi on mahdollisesti varmimpia paikkoja, jossa lyhytnokkahanhen voi Suomessa nähdä. Myös jalohaikara, haahka ja mustapyrstökuiri on tavattu Hirvijärvellä. Perinteisesti Hirvijärven alueella on keväisin järjestetty bongauskilpailu, joka kestää viikon.
American Doll Posse
Clyde
Clyde (CliTORIdes) perustuu kreikkalaiseen alamaailman jumalattareen Persefoneen ja laulaa kappaleissa Bouncing off Clouds, Girl Disappearing, Roosterspur Bridge ja Beauty of Speed. Clyde "kantaa henkisiä haavojaan mukanaan, mutta pitäytyy idealistona. Hän tavoittelee efektiä olla olematta kokonainen persoona. Hän yrittää selvittää, mihin uskoo, ja käsitellä elämänsä pettymyksiä". Kiertueella hän on esittänyt "coverit" Amosin kappaleista Little Amsterdam, Rattlesnakes, Black Dove (January), Juarez ja Little Earthquakes.
Demetri Martin
Demetri Martin (synt. 25. toukokuuta 1973 New York City, New York) on yhdysvaltalainen Emmy- ja Perrier-palkittu koomikko, näyttelijä, muusikko, käsikirjoittaja ja humoristi. Hän on parhaiten tunnettu stand-upistaan ja työstään The Daily Show'ssa. Hänellä on myös oma ohjelmansa Comedy Central -kanavalla nimeltään Important Things with Demetri Martin.
Belgian miesten lentopallomaajoukkue
Viimeisimmät vuodet 2007–
Vuonna 2014 Belgia oli mukana MM-kilpailuissa ensi kertaa sitten vuoden 1978. Se voitti alkulohkossaan vain Puerto Ricon ja hävisi Yhdysvalloille ja Ranskalle erin 2–3 sekä Italialle ja Iranille 1–3 eikä päässyt alkulohkostaan jatkoon. Belgian lopullinen sijoitus oli 17:s.
God Save the Queen (Sex Pistolsin kappale)
God Save the Queen on yksi brittiläisen punk-yhtyeen, Sex Pistolsin tunnetuimpia kappaleita. Se sai paljon kuuluisuutta, koska sen sanoitus pilkkaa Ison-Britannian ja Pohjois-Irlannin yhdistyneen kuningaskunnan kuningasperhettä. Sex Pistolsin laulajan Johnny Rottenin sanoittama kappale aiheuttikin bändissä sisäistä kinaa muiden yhtyeen jäsenten ja basisti Glen Matlockin välille. Matlock ei halunnut kappaletta julkaistavan perustellen tätä sillä, että hänen äitinsä ei pitänyt sen sanoituksesta. Kappaleen nimi oli alun perin "No Future", mutta Rotten muutti sen sittemmin provosoivammaksi, aikaisempi versio on julkaistu bootlegalbumilla Spunk. Kyseinen kappale herätti aikanaan paljon vihamielisyyttä englantilaisissa, joille kuningasperhe oli erittäin tärkeä, ja samanniminen kappale on Yhdistyneen kuningaskunnan ja Pohjois-Irlannin kansallislaulu.
British American Tobacco
Historia
American Tobacco Company myi osuutensa yhtiöstä vuonna 1911. Samana vuonna British American Tobacco listautui Lontoon pörssiin. Ensimmäisen maailmansodan ollessa käynnissä vuonna 1915 yhtiön savukkeiden myynti ylitti armeijan suuren kysynnän vaikutuksesta jo yli 25 miljardin kappaleen rajan. Kymmenen miljardin savukkeen raja oltiin ylitetty vuonna 1910.
Vuonna 2003 BAT osti Ente Tabacchi Italiani (ETI) yhtiön joka on Italian valtion tupakkayhtiö. Tämä hankinta nosti British American Tobaccon toiseksi suurimmaksi tupakkayhtiöksi Italiassa. BAT on myös toiseksi suurin tupakan myyjä Euroopan unionin alueella.
Tuotemerkit
BAT:n kansainvälisiä brändejä ovat Dunhill, Kent, State Express 555, Rothmans, Peter Stuyvesant, Benson & Hedges, Winfield, John Player, Lucky Strike, Kool, Pall Mall ja Viceroy. Lisäksi BAT:llä on paikallisia brändejä, esimerkiksi Suomessa North State.
Inna Ilivitzky
Ilivitzky on tunnettu laajasta kielitaidostaan ja kansainvälisyydestään: hänen vanhempansa olivat Karjalan evakkoja, äiti ortodoksi ja isä juutalainen, ja haastattelussa Ilivitzky on kertonut matkustaneensa jo lapsena ympäri Eurooppaa isän sukulaisten vieraana.
Hanna-Maria Hintsa
SportElite
SportElite Marketing Oy oli vuonna 2007 perustettu, Helsingissä toiminut urheilumarkkinointiyritys, jonka perustivat Seppälän sisarukset Jere, Tero ja Hanna-Maria Seppälä. Yrityksen toimitusjohtajana toimi Tero Seppälä, joka työskenteli aikaisemmin it-alan palveluyrityksessä. Jere Seppälän taustat olivat pörssiyhtiön hallinnossa. Sisarukset laajensivat konsernia seuraavana vuonna 2008 perustaen SportElite Golf Oy:n ja SportElite Horse Oy -yritykset. Näistä SportElite Horsen toiminta on sittemmin lakannut.
Nara (Mali)
Nara on maalaiskunta ja sen keskuskylä sekä Koulikoron alueen Naran piirin hallinnollinen keskus Malissa. Se sijaitsee lähellä Mauritanian rajaa 295 kilometriä Koulikorosta maanteitse pohjoiseen. Kunnassa on 33 200 asukasta (vuonna 2009).
Kuntaan kuuluu 17 kylää. Asukkaista suurin osa on maureja.
OOIOO
Historia
OOIOO teki live-debyyttinsä vuonna 1997, kun Kim Gordon pyysi yhtyeen Sonic Youthin lämmittelijäksi näiden Japanin kiertueelle. Samana vuonna ilmestyi yhtyeen ensimmäinen albumi, edellisvuoden syksyllä äänitetty ∞8∞ ("eito"), jolla vierailivat Yamataka Eye (Boredoms) ja Julie Cafritz (Pussy Galore, Free Kitten).
Comitia
Comitia centuriata
Comitia centuriata eli sotaväenkokous koostui sekä patriiseista että plebeijeistä, jotka oli jaettu viiteen taloudelliseen luokkaan ja edelleen centurioiksi kutsuttuihin sisäisiin osiin. Kokoukseen osallistuminen edellytti riittävää varallisuutta ja äänestysjärjestelmä takasi, että rikkaimmilla kansanosilla oli selvä etulyöntiasema äänestyksissä. Kokous kutsuttiin vuosittain koolle valitsemaan seuraavan vuoden konsuli ja preettorit. Viiden vuoden välein valittiin kensorit. Varhaisempina aikoina kokous myös toimi tuomioistuimena törkeästä maanpetoksesta syytetyille.
Karl Gerhard
Karl Gerhard, alun perin Karl Emil Georg Johnson, (14. huhtikuuta 1891 Tukholma – 22. huhtikuuta 1964 Saltsjöbaden) oli ruotsalainen revyyartisti, teatteriohjaaja, revyy- ja kuplettikirjoittaja. Hän oli naimisissa kolme kertaa: 1913–1920 Mary Johnsonin, 1922–1929 Valborg Geyronin ja 1930–1969 Brita Wernerin kanssa. Gerhard oli Per Gerhardin isä ja Fatima Ekmanin adoptioisä.
Kuoleman jälkeen
Vaikka Karl Gerhardia pidetään legendana, Ruotsin suurimpana teatteripersoonana ja satiirien tekijänä, ei hänestä ole kirjoitettu tyhjentävää elämäkertaa. Gerhardista on kuitenkin joitakin kirjoja tehty, kuten Stig Ahlgrenin Den okände Karl Gerhard vuodelta 1966 ja Åke Petterssonin tohtorinväitöskirja ''Oss greker emellan. En klassisk komedi i revyform'' vuodelta 1976. Pettersson on Karl Gerhard -seuran puheenjohtaja.
Mendoza-luokka
Alukset
Vuodesta 1958 alkaen alukset muutettiin sukellusveneentorjuntakykyisiksi saattajiksi.
CoolBasic
CoolBasicin tulevaisuus
Uuteen CoolBasiciin kaavailtuja ominaisuuksia on mm. 3D-kiihdytetty grafiikka. Kielestä tulee myös täysin oliopohjainen. Aikaisemmin tulevasta CoolBasic-versiosta käytettiin nimeä CoolBasic Advanced, mutta tällä hetkellä kehitetään Coolbasic Classicia. Kehittäjän mukaan CoolBasic Advancediin kaavaillut ominaisuudet ja CoolBasicin www-sivuston keskustelupalstalla kerrotut ominaisuudet tulevat Coolbasic V3:seen.
Classicin ensimmäisen version mahdollisesta julkaisupäivästä ei ole tietoa.
Esimerkkiohjelma
Seuraava esimerkkikoodi luo 400 pikseliä korkean ja 300 pikseliä leveän ohjelmaikkunan (oletus), johon tulostuu teksti Hello world!, ja joka sulkeutuu mitä tahansa näppäintä painamalla.
Austin Powers – agentti joka tuuppasi minua
Juoni
Sillä välin 1990-luvulla Austin viettää yhä kuherruskuukautta vaimonsa Vanessa Powersin (o.s. Kensington) (Elizabeth Hurley) kanssa. Asiat menevät kuitenkin vinoon: paljastuu, että Vanessa on tosiasiassa yksi tri Pahan femboteista. Hän yrittää tappaa Austinin mentyään epäkuntoon Austinin tv:n kaukosäätimestä ja tuhoaa lopulta itsensä. Austin suree vaimoaan hetkisen, mutta lähtee sitten hotellin aulaan alasti ja juhlii sinkuksi tulemistaan.
Austinin asunnolla Paksu Paskiainen yrittää vielä kerran salamurhata Austinin, mutta Autuus harhauttaa häntä kysymällä, onko hän onnellinen. Tunteellisen hetken jälkeen Paksu Paskiainen herää takaisin todellisuuteen, mutta Autuus riisuu hänet aseista ja potkaisee häntä sukukalleuksiin. Paksu Paskiainen kaatuu ja rikkoo astiat. Myöhemmin Austin ja Autuus (sekä joukko muita ihmisiä) pitävät juhlat. Sillä välin tri Paha kalastaa Mini-Minän avaruudesta ja vannoo jälleen kostoa Austinille. Myöhemmin Jerry Springerissä Scott kuulee, ettei häntä ole luotu koeputkessa. Sen sijaan hän on tosiasiassa tri Pahan ja Frau Farbissinan lehtolapsi.
Eläintohtori
Eläintohtori on Betty Thomasin ohjaama perhekomediaelokuva vuodelta 1998. Elokuva kertoo eläinlääkäristä nimeltä John Dolittle (Eddie Murphy), joka huomaa osaavansa puhua ja ymmärtää eläinten kieltä.
Analogiaelektroniikka
Kohina
Tapa, jolla informaatio siirtyy analogisissa piireissä on alttiimpi häiriölle verrattuna digitaalisiin piireihin. Pienikin muutos signaaliin voi vaikuttaa suuresti siitä tulkittavan informaation paikkansapitävyyteen. Digitaalisessa signaalissa informaatio ilmaistaan yleensä kahdella eri signaalitasolla; pieni kohina ei muuta signaalia tarpeeksi, että informaatio muuttuisi. Häiriön on oltava noin puolet signaalin amplitudista, jotta se aiheuttaisi muutoksia informaatiossa.
Nibacos
Parhaimmillaan Nibacos on pelannut I-divisioonassa kaudella 2006–2007. Joukkue sijoittui I-divisioonan länsilohkossa viimeiseksi ja putosi takaisin II-divisioonaan.
Dagestan
Osana Venäjän federaatiota
Tasavallassa toimii monia aseistautuneita puolisotilaallisia ryhmiä. Toukokuussa 1998 sissit hyökkäsivät hallintorakennukseen pääkaupungissa. Radikaalit wahhabimuslimisissit julistivat kesällä 1999 Dagestanin itsenäiseksi islamilaiseksi tasavallaksi. Samalla sissit julistivat myös pyhän sodan eli jihadin venäläisiä vastaan. Dagestanin eri kansallisuuksilla on sisäisiä alueriitoja, varsinkin avaarien ja lakien välit ovat kireät. Maan länsiosassa asuvat noin 80 000 tšetšeeniä puolestaan halusivat liittyä itsenäistyneeseen Tšetšeniaan 1990-luvulla. Lisäksi maan eteläosassa ja Azerbaidžanissa asuvat lezgit tavoittelevat itsenäisyyttä.
Vesistöt
Alueella virtaa useita jokia, jotka saavat alkunsa Kaukasukselta ja laskevat Kaspianmereen. Näistä merkittävimmät ovat Terek, Sulak, Samur ja Ulluchauy sekä Kalmukian vastaisen rajan muodostava Kuma.
Etniset ryhmät
Dagestanin perustuslain mukaan alueen viralliset kielet ovat "venäjä ja Dagestanin kansojen kielet".
Voikkaan Pallo-Peikot
Kaudella 2017 PaPen edustusjoukkue pelaa Kaakkois-Suomen Kutosessa.
Sinuiju
Talous
Dandongia Kiinassa ja Sinuijua yhdistää pieni vuodelta 1943 peräisin oleva silta. Jalujoen yli on rakennettu uutta siltaa, jonka oli tarkoitus avautua vuonna 2014. Sillan rakentaminen jätettiin kuitenkin kesken Kiinan ja Pohjois-Korean suhteiden huononnuttua.
Carlo Cassola
Buben tyttö on pohjana samannimiselle elokuvalle, jonka pääosaa näyttelee Claudia Cardinale.
Kuriton sukupolvi (vuoden 1957 elokuva)
Alun perin 1930-lukua kuvanneen näytelmän helsinkiläisnuoriso on nyt ajankohdan mukaan lättähattuja ja villamyssymissejä, ja elokuvassa on useita rockin ja jitterbugin tahtiin tehtyjä musiikki- ja tanssikohtauksia. Elokuvan pääosissa näyttelevät Tauno Palo, Irma Seikkula, Maikki Länsiö ja Jussi Jurkka.
Art House
Kustannusohjelma
Jalava tunnetaan muun muassa sarjakuvien, sci-fin, fantasiakirjojen ja kauhun julkaisijana. Yrityksen vuonna 1982 perustanut Markku Jalava toimi eläköitymiseensä 30.10.2012 asti Jalavan kustannusjohtajana. Tietosanoma on keskittynyt yritys- ja ammattikirjallisuuteen, muun muassa lain alan kommentaareihin. Lisäksi Tietosanoma järjestää koulutuspäiviä.
Kansainvälinen rauhanlähetysliike
Liikkeen organisaatio
Liikkeellä oli myös kannattajia, jotka jatkoivat päivätöissään ja elivät normaalia perhe-elämää. Heidänkin odotettiin antavan liikkeelle lahjoituksia ja tekevän työtä liikkeen hyväksi.
Liike nykyään
Vuonna 2010 liike on yhä olemassa, ja Mother Divine johtaa sitä. Sillä on seurakuntia New Yorkin, New Jerseyn ja Kalifornian osavaltioissa. Seurakunnat eivät muodosta yhtenäistä organisaatiota, vaan ne ovat itsenäisiä. Niiden jäsenet kuuntelevat Father Divinen vanhoja nauhoitettuja puheita tai tutkivat niitä kirjoituksina, etsien elämälleen suuntaa ja vastauksia. Liikkeen kannattajien nykyistä määrää ei tiedetä.
Putous (1. tuotantokausi)
Vuoden sketsihahmo -kilpailun voitti Aku Hirviniemen esittämä pallivahalainen leskirouva Marja Tyrni.
Zákros
Kylän lähellä sijaitsee Zákroksen rotko, joka kulkee Áno Zákroksesta Káto Zákrokseen.
Vladimir Makovski
Elämäkerta
Hän otti lapsuuden teemakseen poikansa Aleksandrin syntymän jälkeen vuonna 1869 ja Pavel Tretjakov osti häneltä tauluja galleriaansa. Hänet nimitettiin akateemikoksi vuonna 1873 hänen Wienin maailmannäyttelyyn esille laittamansa teoksen Satakielten kuuntelija johdosta. Makovski opetti Moskovan maalaus-, veisto- ja rakennustaiteen opistossa vuosina 1882–1894 ja Pietarin Keisarillisessa taideakatemiassa vuosina 1894–1918, jonka rehtori hänestä tuli vuonna 1895. Vuonna 1885 hän maalasi keisarinna Maria Fjodorovnan virallisen muotokuvan.
Sauna Arla
Yleistä
Sauna Arla toimi kahdessa kerroksessa: alakerrassa sijaitsivat naisten saunatilat ja yläkerrassa miesten. Kerrosten välillä sijaitsevassa portaikossa oli vaihtuva valokuvanäyttely. Saunassa kävi viikoittain pesijä ja kuppari.
Kuluntalahden siirtorata
Vaunut
Vaunut lastattiin siltanosturilla Kuluntalahdessa ja purettiin Jormuassa laskemalla ne vinssillä veteen.
Radan loppu
Rata purettiin vähin erin seuraavien vuosien aikana. Suuri osa radan rakenteista oli paikallaan vielä 1990-luvun puolivälissä. Osa kiskoista ja vaihteista myytiin myöhemmin Rokuan rautatielle.
Ajojohdin
Kiristys
Käytettäessä alhaisia nopeuksia sekä tunneleissa, joiden lämpötila on vakio, voidaan käyttää kiinteitä kiinnityksiä, jolloin ajojohtimet on kiristetty ja kiinnitetty suoraan ratajohdon rakenteisiin. Jännityksen suuruus on yleensä noin 10 kN. Tällainen laitteisto taipuu kuumina päivinä ja kiristyy kylminä päivinä.
Vakiokiristystä käytettäessä painojen aseman muutos lämpötilan mukaan rajoittaa ajojohdinten yhtenäisen osan pituutta, koska ajojohtimet laajenevat ja supistuvat. Painojen siirtymä on verrannollinen kiristettävän ajojohtimen pituuteen eli ankkurointien väliseen etäisyyteen. Kiristettävän johtimen pituudella on yläraja; esimerkiksi Yhdistyneen kuningaskunnan 25 kV OHL-järjestelmän yläraja on 1 970 m.
Vakiokiristystä käytettäessä toisena ongelmana on se, että jos kiristyspainot on kiinnitetty ajojohtimen molempiin päihin, kiristetty johdin pääsee liikkumaan raiteen yllä koko pituudeltaan. Tämän välttämiseksi ajojohdin kiinnitetään myös kiristettävän osan keskeltä keskiankkuroinnilla, mikä rajoittaa kannattimen liikettä. Ajolanka ja ripustimet liikkuvat vain silloin, kun keskiankkurointi ei rajoita niiden liikettä. Matalissa silloissa on joskus kiinteä keskiankkurointi, mutta muuten ankkuroinnissa käytetään pystysuoria ratajohtopylväitä tai portaaleja sekä kääntöorsia. Kiristysväli tarkoittaa keskiankkuroinnin ja pääteankkurointien välisiä ajojohdinosuuksia, joiden molemmat puolikkaat pitenevät ja lyhenevät lämpötilan mukaan.
Erotuskenttä
Tietyissä maissa kuten Ranskassa, Etelä-Afrikassa ja Yhdistyneessä kuningaskunnassa käytetään kahta kestomagneettia erotuskentän raiteiden molemmilla puolilla, ja ne ohjaavat junan teliin upotettua muunninta, joka saa pääkatkaisijan avautumaan ja sulkeutumaan silloin, kun veturi tai muu virroittimellinen kulkuneuvo kulkee erotuskentän läpi. Yhdistyneessä kuningaskunnassa käytetään maan kulunvalvontajärjestelmän tapaista laitteistoa, mutta kestomagneetit on sijoitettu raiteiden ulkopuolelle, (kun taas kulunvalvontajärjestelmässä ne ovat raiteiden keskellä). Radanvarren kilvillä voidaan varoittaa kuljettajaa erotuskentästä, jolloin kuljettaja katkaisee moottoreiden virransyötön ja rullaa erotuskentän yli.
Erotuskenttä koostuu kahdesta vastakkain olevasta erottimesta ja niiden välissä olevasta lyhyestä jaksosta, joka ei kuulu kumpaankaan sähköverkkoon. Joissakin järjestelmissä turvallisuutta lisätään maadoittamalla erotuskentän keskikohta. Keskellä oleva maadoitettu osa takaa sen, että mikäli muunninohjattu laite menee epäkuntoon eikä kuljettajakaan katkaise virtaa, virroittimen aikaansaaman valokaaren erotuskenttään johtama sähkövirta johtuu maahan. Tämä siirtää pääkatkaisijan ala-asemaan sen sijaan, että valokaari silloittaisi erottimet siten, että virta pääsisi huollon vuoksi jännitteettömäksi tehtyyn jaksoon, eri vaiheessa olevaan jaksoon, tai että sähkövirralle syntyisi kytkentä valtakunnallisen sähköverkon eri osien välille. alt=|pienoiskuva|25 kV:n vaihtovirta-ajojohtimen erotuskenttä Romaniassa Pennsylvanian rautatiellä käytettiin erotuskentän vaiheen ilmaisevia valomerkkejä. Ne ilmaisivat kaikki kahdeksan eri vaihetta linsseillä ilman keskellä olevaa valoa. Jos erotuskenttä oli aktiivisena ja (ajojohtimen osuudet eri vaiheissa), kaikki valot paloivat. Pennsylvanian rautatieyhtiö keksi alun perin käyttää valomerkkejä tilan ilmaisemiseen, ja myös Amtrak jatkoi sen käyttöä, ja Metro North otti sen käyttöönsä. Kääntöorsiin ripustettiin metallikilpiä, joihin porattiin reikiä siten, että muodostui kuvio, jossa luki ”PB”.
Rupi Kaur
Ura
Kolmanteen kokoelmaansa Kotikeho Kaur sai vaikutteita vuoden 2019 koronaviruspandemiasta sekä halusta ottaa vähemmän paineita kaupallisesta menestyksestä. Kokoelma julkaistiin vuonna 2020.
Suosio
Kauria on pidetty johtavana sosiaalista mediaa käyttävänä nuorena runoilijana. Hänen runokokoelmansa ovat saavuttaneet laajaa menestystä, ja ne ovat olleet myyntitilastojen kärjessä sekä Kanadassa että Yhdysvalloissa.
Kriitikoiden suhtautuminen Kaurin runoihin on ollut negatiivista. Arvosteluissa niitä on pidetty yliyksinkertaisina ja pinnallisina.
Samoan kieli
Konsonantit
Lähde:
Numeraalit
Samoan kielen numerot yhdestä kymmeneen ovat:
Kalium-argon-ajoitus
Menetelmä
Alkuaine kalium (K) esiintyy luonnossa kolmena isotooppina (suluissa osuus luonnon kaliumista): 39K (92,23%), 40K (0,0118%), 41K (6,73%). Radioaktiivinen isotooppi kalium-40 (40K) hajoaa puoliintumisajalla 1,3·109 (1,3 miljardia) vuotta ja lopputulos on joko kalsium (40Ca) tai argon (40Ar). Lopputulosten todennäköisyydet eivät ole yhtäsuuret vaan kaliumatomi hajoaa kalsiumiksi 89,1% ja argoniksi 10,9% todennäköisyydellä. Koska argon on jalokaasu, se pääsee pakenemaan kiviaineksesta niin kauan kuin kiviaines on riittävän kuumaa. Kiviaineksen jäähdyttyä ns. sulkeutumislämpötilan alapuolelle hajoamistuotteena syntynyt argon jää vangiksi siihen, ja tämän vuoksi on mahdollista sanoa, kauanko se on ollut jähmeää. Sulkeutumislämpötila vaihtelee eri mineraalien kesken.
Annapurna Devi
Elämä ja ura
Devi ei saanut muodollista koulutusta, mutta sai luku- ja kirjoitustaidon bengalin kielessä vanhempiensa opettamana. Avioliitto hänen ja Ravi Shankarin välillään oli järjestetty ja sai alkunsa Devin ollessa vasta 14-vuotias. Devi oli muslimi ja Shankar hindu; Devi kuitenkin kääntyi hinduksi, ja naimisiin mentiin hindumenoin. Hääpäivä ja Devin hinduksi kääntymisen päivä oli 15. toukokuuta 1941. Vaikka Allauddin Khan oli perheineen virallisesti muslimi, perheenjäsenten uskomuksiin ja uskonnollisiin käytäntöihin sekoittui myös hindulaisuutta.
Kuivamuuri
Rakenne
Levysaumainen kuivamuuri on rakenne, jossa kivien väliin vaakasaumoihin pannaan levyt, jotka tasaavat kuormitusta kivien välillä ja lisäävät rakenteen lujuutta. Saumalevyjen tulee olla materiaaliltaan pehmeämpää kuin kiven, materiaalina on käytetty muun muassa lyijyä. Kuivamuurin rakennetta voidaan lujittaa myös käyttämällä metallisia tappeja, vaarnoja tai hakoja sitomassa kiviä toisiinsa.
Saumatussa kuivamuurissa näkyviin jäävät saumat tiivistetään laastilla ulkonäön tai rakenteen pakkasenkestävyyden parantamiseksi, tällöin rakenteeseen joutuneen veden tulee päästä poistumaan muuta kautta. Kuivamuurit kapenevat ylöspäin.
Operaatio Chastise
Operaatio Chastise oli toisen maailmansodan aikana toukokuun 16.–17. päivän välisenä yönä 1943 pommikoneilla toteutettu hyökkäys kolmea natsi-Saksan patoa vastaan. Operaation tarkoituksena oli tuhota Ederin pato, Sorpen pato ja Möhnen pato. Listerin ja Ennerpen padot olivat toissijaisina kohteina. Pommitustehtävä onnistui, vaikka Sorpen pato jäi ehjäksi. Suurimmat patojen murtumisesta aiheutuneet vahingot korjattiin nopeasti aiheutuneen tulvan jälkeen. Suurin fyysinen pidempiaikainen vaikutus oli viljavan maan ja karjan tuhoutuminen, mutta moraaliset vaikutukset olivat merkittäviä.
Barnes Wallisin uudentyyppiset pommit
Wallisin ideaa ei otettu innolla vastaan, vaan siihen suhtauduttiin epäilevästi ja Pommitusilmavoimien päällikkö Arthur Harris epäilikin, että Wallisin suunnittelemat pommit voitaisiin rakentaa vasta sodan loputtua. Wallis onnistui kuitenkin seuraavan vuoden aikana vakuuttamaan sotilasjohdon pommiensa realistisuudesta ja tarpeellisuudesta, minkä vuoksi varsinainen kehittelytyö saatettiin aloittaa. Testeissä Wallisin pommit toimivat hyvin, ja vuonna 1943 Britannian ilmavoimat perusti operaatiota varten aivan uuden yksikön, 617. laivueen.
Pudotuskorkeuden havaitseminen ratkaistiin valoilla jotka oli asennettu kulmaan siten, että niiden valokuviot yhdistyivät koneen lentäessä oikeassa korkeudessa. Etäisyys määriteltiin kuvissa näkyvien padon tornien avulla. Tornit ja niitä kohti lentävä pommittaja muodostivat kolmion. Tämän kolmion avulla voitiin laskea etäisyys ja rakentaa yksinkertainen tähtäin joka näytti milloin tornien näennäinen välimatka toisistaan on oikea suhteessa pommittajaan, jolloin se olisi oikealla etäisyydellä pommin pudottamiseksi. Kokeissa oikeaksi nopeudeksi pääteltiin 350 km/h ja korkeudeksi 20 metriä.
Mandé Sidibé
Sidibé toimi Ecobankin hallintotehtävissä vuodesta 2003. Hän kuoli sydänkohtaukseen.
Memoriaali
Asiakirja tai pöytäkirja
Memoriaaliksi sanottiin aikaisemmin Suomessa hovioikeuden kanneviskaalin virkasyyteasioissa hovioikeuteen jättämää syytekirjelmää. Memoriaaliksi tai memoriaalipöytäkirjaksi puolestaan kutsuttiin sitä muistipöytäkirjaa, jota pidettiin oikeudessa tai virastossa asian käsittelyn aikana ja josta asia sitten lopullisessa muodossaan kokoonpantiin kantatuomiokirjaksi.
Katie Hoff
Hoff harjoittelee Michael Phelpsin kanssa samassa ryhmässä. Hän asuu Marylandin Abingdonissa.
Notting Hill (elokuva)
Juoni
William ”Will” Thacker (Hugh Grant) omistaa Notting Hillissä itsenäisen kirjakaupan, joka on erikoistunut matkaoppaisiin. Hän on toipumassa avioerosta sen jälkeen, kun hänen vaimonsa jätti hänet toisen, aivan Harrison Fordilta näyttäneen miehen vuoksi. Will jakaa asuntonsa estottoman ja omalaatuisen waleslaisen Spiken (Rhys Ifans) kanssa.
Italiaa aloittelijoille
Näyttelijät
Lähde:
Wajima
Wajima on Japanin kaupunki Honshūn saarella Chūbun tai Hokurikun alueella Ishikawan prefektuurissa. Se sijaitsee prefektuurin pohjoisosassa Noton niemimaan pohjoisrannikolla Japaninmeren äärellä. Wajimassa on 28 109 asukasta (vuonna 2017) ja sen pinta-ala on 426,32 neliökilometriä.
Kirkollisvero
Kirkollisvero nykyisin
Nimestään huolimatta kirkollisveroa ei makseta kirkolle vaan paikalliselle seurakunnalle tai seurakuntayhtymälle. Evankelis-luterilaisen ja ortodoksisen seurakunnan jäsenyys määräytyy asuinpaikan perusteella. Poikkeuksia ovat Suomen evankelis-luterilaiseen kirkkoon kuuluvat Olaus Petrin seurakunta ja Suomen saksalainen evankelis-luterilainen seurakunta, joissa jäsenen asuinkunta ei vaikuta kirkollisveron määrään.
Kirkollisveroprosentin vahvistaa evankelis-luterilaisilla kirkkovaltuusto tai yhteinen kirkkovaltuutusto ja ortodokseilla seurakunnanvaltuusto.
Yhteisöt ja kirkolle maksettava vero
Yritykset maksoivat Suomessa kirkolle kymmenyksiä jo keskiajalta lähtien. Myllyt, sahat, vuorikaivokset ja tehtaat osallistuivat paikallisseurakunnan papin palkkaukseen.
Olivia Taylor
Rooli
Myöhemmin Olivia pääsee äitinsä henkilöstöpäälliköksi, kun Ethan Kanin eroaa.
Michel Jordan
Michel Jordanin poika Michell von Jordan korotettiin aatelissäätyyn 27.1.1638 ja hänestä polveutuu aatelinen Jordan-suku.
Uusi maanjako
Vuoden 1601 revisio menetti aluksi merkityksensä, sillä puolalaiset valloittivat takaisin koko Liivinmaan. Vasta Kustaa II Adolfin aikana alue joutui jälleen Ruotsin haltuun, ja silloin revisiokirjoista haluttiin selvittää maatilojen ja kylien omistussuhteet. 1638 kävi ilmi, ettei Jordan ollut toimittanut kopioita asiakirjoista kamarikollegioon. Suomen kenraalikuvernööri Pietari Brahe peräsi papereita Jordanin pojalta, ja ne saatuaan teetti niistä kopiot.
Kali
Kali kuvataan mustaksi ja vihaiseksi tanssivaksi naiseksi. Hänen kaulastaan roikkuu pääkalloja ja vyöstään katkaistuja käsivarsia, jotka symboloivat ihmisten sanoja ja tekoja (karma). Kalin suusta roikkuu pitkä kieli, ja molemmista suupielistä valuu verinoroja. Hänellä on neljästä kymmeneen kättä, riippuen siitä mitä ominaisuuksia halutaan painotettavan. Vasemmissa käsissä on verinen miekka ja katkaistu pää jotka symboloivat egon ja syntien tuhoa ja sielun vapautumista. Oikeanpuolisilla käsillään Kali toivottaa siunausta ja kehottaa olemaan pelkäämättä. Usein Kali kuvataan seisomassa Shivan päällä. Joidenkin lähteiden mukaan Shiva oli hänen aviomiehensä. Joidenkin taas Kalin kerrotaan oleva Shivan, miehen feminiinen puoli. Toisten lähteiden mukaan taas Shivan vaimo oli Parvati, jonka inkarnaatio Kali on. Näissä lähteissä Kalin kerrotaan olleen naimaton.
Allison Taylor
Rooli
Kahdeksannella kaudella Henry on ottanut avioeron vaimostaan tämän tuomittua Olivian. Taylor valmistautuu tekemään New Yorkissa rauhansopimuksen Venäjän ja Kamistanin tasavallan kanssa vuorokauden kuluessa. Käy ilmi, että Kamistanin presidentti Omar Hassania kohtaan on suunnitteilla salamurha, mutta tämä ei tahdo siirtää rauhansopimuksen solmimista. Selviää, että Hassanin veli Farhad on mukana salamurhassa. Hänen avullaan terroristit yrittävät iskeä Hassanin autokulkueeseen, mutta isku ei kuitenkaan onnistu. Myöhemmin kamistanilaiset terroristit uhkaavat Yhdysvaltoja ydinsauvoilla ja vaativat luovuttamaan presidentti Hassanin. Taylor kieltäytyy suostumasta vaatimuksiin, mutta Hassan itse päättää paeta ja antautuu terroristeille, koska ei halua tuhansien yhdysvaltalaisten kuolevan hänen takiaan. Taylor käskee CTU:n tehdä kaikkensa löytääkseen Hassanin samalla kun terroristit lähettävät internetiin suoraa videokuvaa Hassanista. Aika ei kuitenkaan riitä ja Hassan teloitetaan koko maailman edessä. Taylor menee pois tolaltaan, mutta pyytää myöhemmin Hassanin Dalia-vaimoa ottamaan miehensä paikan rauhansopimuksessa. Venäjän presidentti Yuri Suvarov päättää vetäytyä sopimuksesta kuultuaan asiasta, joten Taylor päättää Ethanin kehotuksesta pyytää apua Charles Loganilta. Logan kiristää Venäjän ulkomaanministeri Mikhail Novakovichia tiedoilla, jotka todistaisivat Venäjän hallituksen osuuden Hassanin salamurhaan. Venäläiset päättävät jatkaa sopimuksen teossa.
Maantiepyöräilyn maailmanmestaruuskilpailut 2012
Maantiepyöräilyn maailmanmestaruuskilpailut 2012 järjestettiin Limburgin provinssissa, Alankomaissa 16.–23. syyskuuta 2012. Kilpailujen ohjelmassa olivat maantieajo ja aika-ajo miehille, naisille, alle 23-vuotiaille miehille sekä junioreille. Mukana olivat myös miesten ja naisten joukkueaika-ajot, jotka käytiin edellisen kerran vuoden 1994 kilpailuissa.
Slag (Transformers)
Transformers – Tuhon aikakausi
Slug on yksi Michael Bayn ohjaamassa Transformers – Tuhon aikakausi -elokuvassa esiintyvistä Dinoboteista ja muuntautuu piikikkääksi ja petomaiseksi Triceratopsiksi.
KV60
KV60 on hauta Kuninkaiden laaksossa Uuden valtakunnan 18. dynastian ajalta. Se saattaa olla Hatšepsutin kuninkaallisen sairaanhoitajan Sit-Ran hauta. Sieltä on löydetty myös toinen muumio, jota Elizabeth Thomas on pitänyt Hatšepsutin muumiona.
Yoona
Yoona (oik. Im Yoon-ah,, s. ) on eteläkorealainen laulaja, tanssija, näyttelijä ja malli. Hän on tullut tutuksi yhtyeestä Girls' Generation. Yoona debytoi laulajana Girls' Generationin kanssa 5. elokuuta 2007. Hän debytoi näyttelijänä vuonna 2007 korealaisessa draamassa 9 Ends, 2 Outs.
Tausta
Yoona debytoi näyttelijänä vuonna 2007 draamassa 9 Ends, 2 Outs. Vuonna 2008 hän näytteli draamassa Woman of Matchless Beauty ennen ensimmäistä päärooliaan draamassa You Are My Destiny. Vuonna 2009 Yoona oli draamassa Cindrella Man, rinnallaan Kwon Sang-woo.
Farnakes II
Kun sisällissota Pompeiuksen ja Julius Caesarin välillä alkoi, käytti Farnakes sitä hyväksi ja valtasi Kolkhiin ja Vähän-Armenian. Armenian kuningas pyysi Caesarin apulaista Domitius Calvinusta apuun, mutta Farnakes löi helposti roomalaiset. Seuraavaksi hän valtasi Amisoksen kaupungin, joka oli Rooman liittolainen. Hän myi sen asukkaat orjiksi ja antoi kuohia kaikki pojat.
Milarca
Albumi julkaistiin CD-formaatissa vuonna 2006.
Aleksei Bogoljubov
Elämäkerta
Vuoden 1873 jälkeen Bogoljubov asui pääsääntöisesti Pariisissa sydänvaivojensa vuoksi. Hänen kotinsa oli kuin venäläisten siirtokunta, yleisiä vieraita olivat Ivan Turgenjev, Ilja Repin, Vasili Polenov, Mark Antokolski ja Vasili Vereštšagin. pienoiskuva|vasen|Radištševin taidemuseon avajaiset Saratovissa.
Vuonna 1885 Bogoljubov avasi taidemuseon Saratoviin, Radištševin taidemuseon, jonka hän nimesi isoisänsä mukaan. Se avattiin yleisölle seitsemän vuotta aikaisemmin kuin Tretjakovin galleria Moskovassa ja viisitoista aikaisemmin kuin Venäläinen museo Pietarissa. Museon nimeäminen "Venäjän ensimmäisen vallankumouksellisen", Aleksandr Radištševin mukaan, oli suora haaste viranomaisille: hänen täytyi kestää oikeustaistelu luvan saamiseksi.
Dr. Feelgood (albumi)
Dr. Feelgood on yhdysvaltalaisen rock-yhtye Mötley Crüen viides studioalbumi. Se julkaistiin syyskuussa 1989. Albumi äänitettiin sekä miksattiin Kanadan Vancouverissa ja sen tuotti kanadalaistuottaja Bob Rock. Albumi oli yhtyeen ensimmäinen selvin päin nauhoitettu ja sen äänittäminen vei kuukausia, siinä missä vertailun vuoksi yhtyeen esikoislevy Too Fast for Love äänitettiin kolmessa päivässä.
Harhaisku
Oikeuskirjallisuudessa esitettyjä mielipiteitä
Varsin omituiselta näyttävät harhaiskun seuraukset silloin, kun tuottamuksellinen tekomuoto on rankaisematon. Kun A yrittää heittää B:n kodin ikkunan kivellä rikki, mutta humalatilansa vuoksi särkeekin C:n ikkunan. Koska vahingonteko rangaistaan vain tahallisena ja pelkästä yrityksestä ei rangaista lainkaan, tahallinen B:n ikkunan rikkomisyritys ja tuottamuksellinen C:n ikkunan rikkominen olisivat kokonaan rankaisemattomia. Korvausvastuu on sitten oma asiansa.
HMS Antrim (D18)
Valmistus
Alus tilattiin 5. tammikuuta 1965 Upper Clyde Shipbuildersilta, missä köli laskettiin vuotta myöhemmin 20. tammikuuta 1966. Se laskettiin vesille 19. lokakuuta 1967 kumminaan kalustosta vastanneen apulaispuolustusministeri Roy Masonin puoliso ja otettiin palvelukseen 14. heinäkuuta 1970.
Palvelus
Tukiessaan San Carloksen maihinnousua alus joutui ilmahyökkäykseen, jolloin siihen osui 1 000 naulan pommi, joka ei kuitenkaan lauennut. Myöhemmin pommi saatiin tehtyä vaarattomaksi.
Kalsiumkanavan salpaajat
Vaikuttavana aineena kalsiumkanavan salpaajissa on jokin seuraavista:
GE Money
Suomessa
Näihin aikoihin yritys julkaisi mainoksen joka oli lautapeli nimeltään Lainapeli jota jaettiin Postin ilmaisjakelujen mukana.
20. elokuuta
Lähteet
Katso myös: kalenteri ~ 19. elokuuta, 21. elokuuta
Sojuz 20
Sojuz 20 oli Neuvostoliiton miehittämätön Sojuz-lento. Laukaisu tapahtui Baikonurin kosmodromilta 17. marraskuuta 1975 ja paluu noin 90 vuorokautta myöhemmin, 16. helmikuuta 1976.
Sete Gibernau
Manuel ”Sete” Gibernau Bultó (s. 15. joulukuuta 1972 Barcelona) on uransa päättänyt espanjalainen ratamoottoripyöräilijä. Hän sijoittui parhaimillaan kausilla 2003 ja 2004 MotoGP:n yhteispisteissä toiseksi häviten molemmilla kerroilla Valentino Rossille, jonka kanssa Gibernau kävi tiukan taiston kauden 2004 voitosta, häviten mestaruuden kuitenkin 47 pisteellä. Gibernau lopetti uransa kauden 2006, mutta palasi MotoGP:hen vielä kaudelle 2009 ollen parhaimmillaan yhdestoista kotikilpailussaan. Aiemmalla urallaan Gibernau kilpaili 250-kuutioisissa ja MotoGP:n edeltäjäluokassa 500-kuutioisissa ilman suurempaa menestystä. Kaudella 2001 hän voitti yhden kilpailun 500-kuutioisissa. Koko urallaan Gibernau saavutti yhdeksän voittoa, 30 palkintokorokesijaa ja 13 paalupaikkaa.
Gibernau on 177 senttimetriä pitkä ja painaa 70 kilogrammaa.
500cc
Gibernau siirtyi ajamaan ramamoottoripyöräilyn pääluokkaan 500-kuutioisiin kaudella 1997 Yamaha Team Rainey talliin, jossa hän ajoi sitä ennen jo muutaman kilpailun 250-kuutioisissa edelliskaudella. Gibernau ajoi tallissa yhdessä Norick Aben kanssa. Gibernau oli pisteissä kolmastoista, kun tallikaveri Abe sijoittui seitsemänneksi. Gibernau keskeytti kauden aikana kuudesti ja ajoi parhaimmillaan kuudenneksi kauden päätöskilpailussa Australiassa. Sitä ennen hänen paras sijoitus oli seitsemäs Saksassa.
Nurminen
Nurminen on suomalainen sukunimi, joka on muun muassa seuraavilla henkilöillä:
Wendell Lira
Lira aloitti uransa vuonna 2007 Goiás Esporte Clubessa, jota hän edusti vuoteen 2012 asti. Kaudella 2010 hän debytoi seuran paidassa Série A:ssa pelaten seitsemässä ottelussa. Tämän jälkeen hän on pelannut ainoastaan alemmilla sarjatasoilla. Vila Nova Futebol Clubessa Lira on pelannut tammikuusta 2016 alkaen.
Ben Kaila
Ben Kaila (s. 1949 New York) on suomalainen valokuvaaja.
Kaila on toiminut opettajana Taideteollisessa korkeakoulussa 1970–1980-luvuilla. . Lisäksi hän on opettanut Turun taideakatemiassa, Lahden muotoilu- ja taideinstituutissa ja ammattikorkeakoulu Noviassa sekä pitänyt lukuisia kursseja ja työpajoja.
Resident Evil (pelisarja)
Resident Evil (Japanissa Biohazard) on Capcomin luoma selviytymiskauhupelisarja. Ensimmäinen Resident Evil -peli julkaistiin PlayStationille vuonna 1996, ja sen jälkeen pelisarjan pelejä on kehitetty usealle eri alustalle: PlayStation 2:lle, Windowsille, Nintendo 64:lle, Game Boy Colorille, Sega Saturnille, Sega Dreamcastille, Nintendo DS:lle, Nintendo GameCubelle, Wiille, PlayStation 3:lle, Xbox 360:lle, Nintendo 3DS:lle, PlayStation 4:lle, Xbox Onelle, PlayStation Vitalle, PlayStation 5:lle ja Xbox Series X:lle.
Kronologinen järjestys
Lähde:
Elokuvat ja animaatiot
Sarjaan pohjautuen on tehty seitsemän elokuvaa ja kolme animaatioelokuvaa. Vuonna 2021 julkaistu seitsemäs elokuva Resident Evil: Welcome to Raccoon City uudelleenkäynnisti elokuvasarjan eikä ole yhteydessä aiempiin. Lisäksi pelisarjan pohjalta on tuotettu animaatiosarja Resident Evil: Infinite Darkness (2021). Netflix on tuottanut myös näytellyn Resident Evil -sarjan, joka julkaistiin heinäkuussa 2022.
Kirjat ja sarjakuvat
Ensimmäinen kirja oli vuonna 1997 julkaistu novelli Biohazard: The Beginning. Vuonna 1998 on julkaistu Hokkai no Yōjū ja sille kaksi seuraajaa.
Marvel on julkaissut vuonna 1997 Resident Evil -sarjakuvan. WildStorm julkaisi vuonna 1998 viisi osaa Resident Evil: The Official Comic Magazine -sarjakuvaa.
Isac Lundeström
Maajoukkueura
Lundeström pelasi myös Ivan Hlinkan muistoturnauksessa vuonna 2016 sekä World U-17 Hockey Challengessa vuonna 2015, jolloin hän voitti pronssia. Yhteensä Lundeström on pelannut 23 nuorten ja 50 poikien maaottelua.
Runar
Suomessa nimi Runar on vuoden 2019 loppuun mennessä annettu 2 684 henkilölle. Nimeä ei ole suomenkielisessä kalenterissa, mutta suomenruotsalaisen kalenterin mukaan Runarin nimipäivä on 15. syyskuuta.
Countdown to Extinction
Musiikillisesti Megadeth siirtyi Countdown to Extinctionin myötä lopullisesti valtavirtaan. Albumin kappalemateriaali on tyyliltään yksinkertaisempaa ja pelkistetympää kuin edeltäjänsä Rust in Peacen monimutkainen thrash metal. Dave Mustaine käsittelee sanoituksissaan kuitenkin yhä laulunkirjoittamiselleen ominaisia aihepiirejä, kuten sotaa, yhteiskunnallisia ja poliittisia asioita sekä yksityiselämänsä ongelmia ja tuntemuksia. Albumilta julkaistiin neljä singleä: ”Symphony of Destruction”, ”Foreclosure of a Dream”, ”Sweating Bullets” ja ”Skin o’ My Teeth”.
Halli (taajama)
Halli on Suomen ilmailutekniikan keskus. Pitkän ilmailuhistorian muistomerkkeinä kylän keskustassa on jalustalle nostettu Draken-hävittäjä ja Karhumäen lentäjäveljeksille nimetty toriaukio. Karhumäen veljesten jälkeen tunnetuin hallilainen lienee 1800-luvulla postiryöstön tehnyt Hallin Janne, josta on sävelletty myös ooppera.
Kaikkiaan Teknillisen koulun palveluksessa oli alkuvuodesta 2013 noin 120 henkilöä ja koko varuskunnassa työskenteli noin 150 henkilöä. Vuonna 2014 armeijan palveluksessa oli enää muutamia henkilöitä, jotka vastasivat sotilaslentokentän toiminnasta.
Ptolemaios XV
thumb|Mahdollisesti Kleopatra VII ja Caesarion kuvattuna [[Venus (mytologia)|Venuksena ja Kupidona Marcus Fabius Rufuksen talossa Pompejissa vuonna 46 eaa.]] Ptolemaios XV Filopator Filometor Kaisar (23. kesäkuuta 47 eaa. – 30. elokuuta 30 eaa.), lempinimeltään Kaisarion tai useammin latinalaisessa muodossa Caesarion, oli Egyptin faarao 44–30 eaa. Hänestä tuli Ptolemaioksen hallitsijasuvun ja samalla koko Egyptin viimeinen faarao. Hänen äitinsä oli kuningatar Kleopatra VII, jonka väittämän mukaan Ptolemaioksen isä oli Julius Caesar.
Salhate Djamalidine
Salhate Djamalidine (s. 23. joulukuuta 1978 Nanterre, Ranska) on komorilainen entinen yleisurheilija, joka kilpaili 400 metrin aitajuoksussa, pikajuoksussa ja keskimatkojen juoksussa. Hän edusti seuratasolla pariisilaista Racing Club de Francea.
Atlantan taistelu
Unionin joukot menettivät taistelussa eri lähteiden mukaan noin 3 600 - 3 700 miestä, joiden joukossa oli myös Tennesseen armeijan komentaja, kenraali James McPherson. Konfederaatio taas menetti taistelussa noin 5 000 - 8 500 miestä.
Fiji Airways
thumb|200px|right|Air Pacificin Boeing 747-400 Fiji Airways on fidžiläinen lentoyhtiö. Sen päälentokenttä on Nadissa, Viti Levun saarella sijaitseva Nadin kansainvälinen lentoasema.
Tsukumi
Tsukumi on Japanin kaupunki Kyūshūn saarella Ōitan prefektuurissa. Se sijaitsee prefektuurin eteläosassa noin 30 kilometriä pääkaupunki Ōitasta kaakkoon Tyynenmeren Bungon kanaalin ja Tsukuminlahden rannalla. Kaupungissa on 18 341 asukasta (vuonna 2017) ja sen pinta-ala on 79,48 neliökilometriä.